CELEX: 62017CA0437
Language: et
Date: 2019-03-13 00:00:00
Title: kohtuasi C-437/17: Euroopa Kohtu (viies koda) 13. märtsi 2019. aasta otsus (Oberster Gerichtshofi eelotsusetaotlus — Austria) — Gemeinsamer Betriebsrat EurothermenResort Bad Schallerbach GmbH versus EurothermenResort Bad Schallerbach GmbH (Eelotsusetaotlus — Töötajate vaba liikumine — ELTL artikkel 45 — Määrus (EL) nr 492/2011 — Artikli 7 lõige 1 — Kodakondsusel põhineva diskrimineerimise keeld — Töötaja õigus tasustatud põhipuhkusele, mis sõltub tööstaažist tööandja juures — Teiste tööandjate juures eelnevalt töötatud aja üksnes osaline arvessevõtmine — Sotsiaalõigus — Erinevused liikmesriikide süsteemide ja õigusnormide vahel)

6.5.2019   
            
            
               ET
            
            
               Euroopa Liidu Teataja
            
            
               C 155/6
            
         
      Euroopa Kohtu (viies koda) 13. märtsi 2019. aasta otsus (Oberster Gerichtshofi eelotsusetaotlus — Austria) — Gemeinsamer Betriebsrat EurothermenResort Bad Schallerbach GmbH versus EurothermenResort Bad Schallerbach GmbH
      (kohtuasi C-437/17) (1)
      
      (Eelotsusetaotlus - Töötajate vaba liikumine - ELTL artikkel 45 - Määrus (EL) nr 492/2011 - Artikli 7 lõige 1 - Kodakondsusel põhineva diskrimineerimise keeld - Töötaja õigus tasustatud põhipuhkusele, mis sõltub tööstaažist tööandja juures - Teiste tööandjate juures eelnevalt töötatud aja üksnes osaline arvessevõtmine - Sotsiaalõigus - Erinevused liikmesriikide süsteemide ja õigusnormide vahel)
      (2019/C 155/07)
      Kohtumenetluse keel: saksa
      
         Eelotsusetaotluse esitanud kohus
      
      Oberster Gerichtshof
      
         Põhikohtuasja pooled
      
      
         Hageja, apellatsioon- ja kassatsioonkaebuse esitaja: Gemeinsamer Betriebsrat EurothermenResort Bad Schallerbach GmbH
      
         Kostja, vastustaja apellatsiooni- ja kassatsioonimenetluses: EurothermenResort Bad Schallerbach GmbH
      
         Resolutsioon
      
      ELTL artiklit 45 ning Euroopa Parlamendi ja nõukogu 5. aprilli 2011. aasta määruse (EL) nr 492/2011 töötajate liikumisvabaduse kohta liidu piires artikli 7 lõiget 1 tuleb tõlgendada nii, et nendega ei ole vastuolus sellised riigisisesed õigusnormid, nagu on kõne all põhikohtuasjas, mille kohaselt selleks, et määrata kindlaks, kas 25-aastase kogutööstaažiga töötajal on õigus saada viie nädala asemel kuus nädalat tasustatud põhipuhkust, lähevad praeguse tööandjaga alustatud töösuhtele eelnenud töösuhte või töösuhete raames töötatud aastad arvesse maksimaalselt üksnes viieaastase tööstaažina ka siis, kui töötatud aastate tegelik arv on suurem kui viis aastat.
      
         (1)  ELT C 382, 13.11.2017.